sagorsarker/bangla-wikipedia huggingface dataset:
হেনরি চার্লউড

হেনরি রুপার্ট জেমস চার্লউড (; জন্ম: ১৯ ডিসেম্বর, ১৮৪৬ - মৃত্যু: ৬ জুন, ১৮৮৮) সাসেক্সের হরশ্যাম এলাকায় জন্মগ্রহণকারী পেশাদার ইংরেজ আন্তর্জাতিক ক্রিকেটার ছিলেন। ১৮৭৭ সালে স্বল্পকালের জন্য ইংল্যান্ড দলের পক্ষে টেস্ট ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের প্রতিনিধিত্ব করেছেন তিনি। দলে তিনি মূলতঃ শীর্ষসারির আক্রমণধর্মী ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে দলের প্রয়োজনে আন্ডারআর্ম লব বোলিং করতেন ‘হ্যারি’ ডাকনামে পরিচিত হেনরি চার্লউড।
১৮৬৫ থেকে ১৮৮২ সময়কালে সাসেক্স কাউন্টি ক্রিকেট ক্লাবের পক্ষে খেলেছেন তিনি। বেশ কয়েক মৌসুমে দূর্বলতম কাউন্টি দলটির প্রধান ব্যাটিং স্তম্ভ ছিলেন হেনরি চার্লউড। কিন্তু, তার কাউন্টি ক্রিকেট জীবনের অকাল সমাপ্তি ঘটে ১৮৮২ সালে। দল ত্যাগ করে প্রথমে ডার্বিশায়ার ও পরবর্তীতে ইয়র্কশায়ারে যোগ দেন।
১৮৭৭ সালে টেস্ট ক্রিকেটের ইতিহাসের প্রথম দুই টেস্টে স্বাগতিক অস্ট্রেলিয়ার বিপক্ষে অংশগ্রহণ করেছিলেন তিনি। জেমস লিলিহোয়াইট, জুনিয়রের নেতৃত্বে প্রথমবারের মতো অস্ট্রেলিয়া সফরে যায়। ঐ সফরে টেস্ট খেলাও অন্তর্ভুক্ত ছিল। লক্ষ্যণীয় যে, ঐ দুই টেস্ট খেলা সম্পন্ন হবার পর পরবর্তী সময়ে টেস্ট খেলারূপে স্বীকৃতি প্রদান করা হয়েছিল।
১৫ মার্চ, ১৮৭৭ তারিখে অস্ট্রেলিয়ার বিপক্ষে টেস্ট অভিষেক ঘটে হেনরি চার্লউডের। প্রথম টেস্টে অস্ট্রেলিয়া টসে জয়ী জয়ে ব্যাট করতে নামে। ফলে হ্যারিকে দেড় দিন অস্ট্রেলিয়ার সংগৃহীত ২৪৫/৯ রান সংগ্রহের ফলে ফিল্ডিং করতে হয়। তিনি তিন নম্বরে ব্যাটিংয়ে নামেন ও হ্যারি জাপের অপরাজিত ১৬ নিয়ে ইংল্যান্ডকে দিনশেষে ২৩/১-এ নিয়ে যান। দ্বিতীয় উইকেটে তারা ৫৬ রানের জুটি গড়েন। হ্যারি খেলায় ৩৬ রান তুলেন যা তৃতীয় সেরা ইনিংস ছিল। দ্বিতীয় ইনিংসে তিনি আরও ১৩ রান করেন। ফলে ক্রিকেট ইতিহাসের তৃতীয় ব্যাটসম্যান হিসেবে খেলোয়াড়ী জীবনে ৫০ রান করতে পারেননি।
তার ভাই চার্লস চার্লউড প্রথম-শ্রেণীর ক্রিকেটে সাসেক্স দলের পক্ষে অংশগ্রহণ করেছেন। ৬ জুন, ১৮৮৮ তারিখে মাত্র ৪১ বছর বয়সে ইয়র্কশায়ারের স্কারবোরা এলাকায় হেনরি চার্লউডের দেহাবসান ঘটে।
বেঙ্গালুরু সিটি রেলওয়ে স্টেশন

বেঙ্গালুরু সিটি রেলওয়ে স্টেশন (স্টেশন কোড: এসবিসি), আনুষ্ঠানিকভাবে "ক্রান্তিভেরা সাংল্লী রায়ান্ন রেলওয়ে স্টেশন" ভারতের কর্ণাটক রাজ্যের রাজধানী শহর বেঙ্গালুরুতে রেল পরিষেবা প্রদানকারী প্রধান রেলওয়ে স্টেশন।
এটি কেম্পেগৌড়া বাস স্টেশন জুড়ে অবস্থিত। রেল স্টেশনটির ১০ টি প্ল্যাটফর্ম এবং দুটি প্রবেশপথ রয়েছে।
চেন্নাই ও সালাম রেললাইনের সাথে ১ নং থেকে ৭ নং প্ল্যাটফর্মে সংযোগ রয়েছে এবং ৮ নং থেকে ১০ নং প্ল্যাটফর্মে ট্রেন হাববলি-ধারওয়াদ থেকে যশবন্তপুরের মধ্য দিয়ে আসে। ব্যাঙ্গালোরে শহরতলি রেল পরিষেবা ১ থেকে ৪ নং প্ল্যাটফর্ম থেকে দেওয়া হয়। ৫ থেকে ১০ নং প্ল্যাটফর্ম থেকে ট্রেন মহীশূরের দিকে যায়। ৪ নং ও ৫ নং প্লাটফর্মের মাঝে রেলওয়ে লাইন আছে, যেটি রেলওয়ে ইয়ার্ড হিসাবে ব্যবহৃত হয়। ব্যাঙ্গালোর সিটি রেলওয়ে স্টেশন থেকে ৫ টি রেললাইন রয়েছে - হায়দ্রাবাদ, গুটিকল, কৃষ্ণরাজপুরম, চেন্নাই, হসুর, মহীশূর, হুবলি-ধারাওয়াদ, তুমকুর, বীরুর মাধ্যমে। বেঙ্গালুরু ক্যান্টনমেন্ট, বঙ্গারপেটের মধ্য দিয়ে ব্যাঙ্গালোর-চেন্নাই রেলপথটি সম্পূর্ণভাবে বিদ্যুতায়িত এবং ট্রেন পরিষেবার জন্য চালু রয়েছে। ব্যাঙ্গালোর-মহীশূর লাইন দুটি রেল ট্রাক বিশিষ্ট এবং বিদ্যুতায়িত।
রেলওয়ে স্টেশনে নাম্মা মেট্রো-এর বেগুনি লাইনের মেট্রো স্টেশন রয়েছে, যা এপ্রিল ২০১৬ ৩০ এপ্রিল খোলা হয়। বেঙ্গালুরু মেট্রো রেল কর্পোরেশন লিমিটেড (বিএমআরসিএল) মেট্রো স্টেশন থেকে একটি ফুট ওভার ব্রিজ নির্মাণ করে রেল স্টেশনের সীমানা পর্যন্ত, দক্ষিণ পশ্চিম রেল, বাকি কাজ সম্পন্ন করে। ২০১৭ সালের জুন মাসে ফুট-ওভার-সেতু খোলা হয়। 
কেম্পেগৌড়া বাস স্টেশন দ্বারা রেল স্টেশনটিতে বাস পরিষেবা প্রদান করা হয়।
কাজী ফার্মস গ্রুপ

কাজী ফার্মস গ্রুপ হল বাংলাদেশের পোল্ট্রি শিল্পে সর্ববৃহৎ বাণিজ্যিক প্রতিষ্ঠান। এটি ব্রিডার ফার্ম শুরু করে ১৯৯৬ সালে। কাজী গ্রুপের ব্যবস্থাপনা পরিচালক কাজী জাহেদুল হাসান ২০০৪ সালে বাংলাদেশ বিজনেস অ্যাওয়ার্ড ২০০৩ পান। কাজী গ্রুপ বাংলাদেশে একমাত্র প্রতিষ্ঠানে যে কিনা তার অফিসসমূহে ওপেনসোর্স সফটওয়্যার লিনাক্স অপারেটিং সিস্টেম ব্যবহার করে।
এর অঙ্গপ্রতিষ্ঠানগুলো:
২০১৮–১৯ বাংলাদেশ প্রিমিয়ার লিগ (ফুটবল)

২০১৯ বাংলাদেশ প্রিমিয়ার লিগ হচ্ছে ২০০৭ সালে শুরু হওয়া বাংলাদেশ প্রিমিয়ার লিগের ১১তম আসর। ১৩টি দল আসরে অংশগ্রহণ করে। গত আসরের চ্যাম্পিয়ন ঢাকা আবাহনী এই মৌসুমে তাদের শিরোপা পুনরুদ্ধার করতে পারেনি। ২০১৭ বাংলাদেশ চ্যাম্পিয়নশিপ লিগ থেকে বসুন্ধরা কিংস এবং নোফেল স্পোর্টিং ক্লাব প্রিমিয়ার লিগে খেলার যোগ্যতা অর্জন করে। এই দুইটি ক্লাব প্রথমবারের মত বাংলাদেশের ফুটবলের শীর্ষস্থানীয় লিগে খেলার যোগ্যতা অর্জন করে। বসুন্ধরা কিংস দুই ম্যাচ হাতে রেখে এই মৌসুমের শিরোপা জিতে এবং প্রথম বার বিপিএল- খেলতে এসে অভিষেকে শিরোপা জেতার রেকর্ড গড়ে। নোফেল স্পোর্টিং ক্লাব ও টিম বিজেএমসি লিগের পয়েন্ট তালিকায় সবার নিচে থাকায় মৌসুম শেষে অবনমিত হয়। এই মৌসুম ১৮, জানুয়ারি, ২০১৯ হতে ৩ আগস্ট, ২০১৯ পর্যন্ত চলে।
এই আসর থেকে বাংলাদেশ এএফসির ৩+১ নিয়মটি ব্যবহার করবে।যেখানে প্রতি দলে চারজন বিদেশী খেলতে পারবে।তবে একজন হতে হবে এশিয়ান।আগের নিয়ম অনুযায়ী ৩ জন বিদেশী নেয়া যেত।
এই মৌসুমে ক্লাব সমূহের নিবন্ধিত বিদেশী খেলোয়াড়দের তালিকা নিম্নরূপ-
নিম্নলিখিত সারণিতে প্রতি সপ্তাহের ম্যাচের পরে দলগুলির অবস্থান তালিকাভুক্ত করা হয়েছে।
ক্যান্টনমেন্ট ইংলিশ স্কুল অ্যান্ড কলেজ

ক্যান্টনমেন্ট ইংলিশ স্কুল অ্যান্ড কলেজ চট্টগ্রাম সেনানিবাসে অবস্থিত একটি শিক্ষাপ্রতিষ্ঠান। এটি চট্টগ্রাম ক্যান্টনমেন্ট পাবলিক কলেজ-এর নিকটে অবস্থিত।
এই প্রতিষ্ঠানটি ১৯৯৮ সালে তার যাত্রা শুরু করে। এর শুরুর নাম ছিল ক্যান্টনমেন্ট ইন্টারন্যাশনাল স্কুল। ২০০৫ সালে, এটি ক্যান্টনমেন্ট ইংলিশ স্কুলের (সিইএস) সাথে একত্রীত হয়। শুরু হওয়ার পর থেকেই বিদ্যালয়টি ধীরে ধীরে বিকশিত হতে থাকে। ২০১০ সালে এটিকে এইচএসসি স্তরে উন্নীত হয় এবং এটি ক্যান্টনমেন্ট ইংলিশ স্কুল অ্যান্ড কলেজ (সিইএসসি) নামে নামকরণ করা হয়।
বিদ্যালয়টি প্রতি বছর বার্ষিক ক্রীড়া প্রতিযোগিতার আয়োজন করে। এর পাশাপাশি শিক্ষা সফর আয়োজন করে এবং বিভিন্ন ক্লাব কার্যক্রম পরিচালনা করে থাকে। ২০১৮ সালে রোমানিয়ার ক্লুজ-নাপোকা শহরে অনুষ্ঠিত ৫৯ তম আন্তর্জাতিক গণিত অলিম্পিয়াডেে এই বিদ্যালয়ের ছাত্র আহমাদ জাওয়াদ চৌধুরী স্বর্ণ পদক লাভ করেন। এটি ছিল আন্তর্জাতিক গণিত অলিম্পিয়াডে বাংলাদেশের প্রথম স্বর্ণ পদক।
স্কুলের ছাত্ররা ২০২৪-এ বাংলাদেশে কোটা সংস্কার আন্দোলনে সক্রিয় অংশগ্রহণকারী হিসেবে স্বীকৃতি পেয়েছে।
যদিও বেশিরভাগ সময় স্কুলের বিভাগটি শারীরিকভাবে অংশ নিতে পারেনি, তবুও ছাত্ররা এই আন্দোলন নিয়ে আলোচনা এবং তথ্য প্রচারে গুরুত্বপূর্ণ ভূমিকা পালন করেছে। তারা চট্টগ্রামের আন্দোলনের নেতা ও সমন্বয়কারীদের সঙ্গে মাঠে থাকা ব্যক্তিদের মধ্যে সক্রিয়ভাবে সমন্বয় করেছে। তারা চট্টগ্রামের ভেতরে ও বাইরে অনলাইনে উল্লেখযোগ্য সমর্থন সংগ্রহ করেছে এবং সেখানকার আন্দোলনের সাফল্য ও অগ্রগতি সম্পর্কে দেশকে জানিয়েছে। শিক্ষকরাও অনলাইন আন্দোলন এবং শারীরিক বিক্ষোভে অংশগ্রহণ করেছেন, যার ফলে স্কুলটি আদমজী ক্যান্টনমেন্টের মতো অন্যান্য ক্যান্টনমেন্ট স্কুলের সঙ্গে একত্রে এই আন্দোলনের একটি গুরুত্বপূর্ণ অংশ হিসেবে স্বীকৃত হয়েছে।
গুলিয়াখালী সমুদ্র সৈকত

গুলিয়াখালী সমুদ্র সৈকত বাংলাদেশের চট্টগ্রামের সীতাকুণ্ড উপজেলায় নদীর মোহনায় অবস্থিত। এটি মুরাদপুর সৈকত নামেও পরিচিত। সমুদ্রসৈকতটিকে পর্যটন সংরক্ষিত এলাকা ঘোষণা করেছে সরকার। উপকূলীয় সংরক্ষিত বনাঞ্চলের ২৫৯ দশমিক ১০ একর জায়গা এই ঘোষণার আওতায় থাকবে।
সৈকতটি সম্পর্কে ধারণা কম থাকায় পূর্বে এখানে মানুষের সমাগম কম হতো। ২০১৪ সালে চট্টগ্রাম প্রকৌশল ও প্রযুক্তি বিশ্ববিদ্যালয়ের (চুয়েট) কিছু ছাত্র ঘুরে তার ছবি ফেসবুক, ইউটিউবে আপলোড করেন। এরপরই সৈকতটির ব্যাপারে সবাই জানতে পারেন। বর্তমানে এখানে প্রচুর মানুষের সমাগম হয়।
গুলিয়াখালী সমুদ্র সৈকত এটি সীতাকুণ্ডের সীতাকুণ্ড বাজার থেকে ৫ কিলোমিটার দূরত্বে অবস্থিত।
প্রকৃতি ও গঠনগত দিক থেকে এটি অন্যান্য সমুদ্র সৈকত থেকে সম্পূর্ণ আলাদা। সৈকতের পশ্চিমে দিগন্ত জোড়া জলরাশি, পূর্ব দিকে তাকালে দেখা মেলে পাহাড়ের। এলাকায় কেওড়া বন রয়েছে। কেওড়া বনের মাঝ দিয়ে বয়ে যাওয়া খালের চারদিকে কেওড়া গাছের শ্বাসমূল দেখা যায়। এই বন সমুদ্রের অনেকটা গভীর পর্যন্ত চলে গেছে। এর পরিবেশ সোয়াম্প ফরেস্ট ও ম্যানগ্রোভ বনের মত। সৈকত জুড়ে সবুজ গালিচার বিস্তীর্ণ ঘাস একে অন্যান্য সমুদ্র সৈকত থেকে করেছে অন্যন্য। এই সবুজের মাঝ দিয়েে এঁকে বেঁকে গেছে সরু নালা। নালাগুলো জোয়ারের সময় পানিতে ভরে উঠে। পাখি, ঢেউ আর বাতাসের মিতালীর অনন্য অবস্থান দেখা যায় এই সমুদ্র সৈকতে। সৈকতের পাঁচ কিলোমিটারের মধ্যে চন্দ্রনাথ পাহাড় ও মন্দির, বোটানিক্যাল গার্ডেন ও ইকোপার্কের সহস্রধারা ও সুপ্তধারা নামের দুটি ঝরনা।
প্রকৃতির অপরূপ সৌন্দর্যে ভরপুর চট্টগ্রামের সীতাকুণ্ডের গুলিয়াখালী সমুদ্র সৈকতকে পর্যটন সংরক্ষিত এলাকা হিসেবে ঘোষণা করেছে বেসরকারি বিমান পরিবহন ও পর্যটন মন্ত্রণালয়। সৈকতটি এতদিন সরকারি ভাবে পর্যটন কেন্দ্র হিসেবে স্বীকৃতি লাভ না করলেও সেখানে প্রচুর মানুষের সমাগম হয়ে থাকে। যা স্থানীয় অর্থনীতিতে অবদান রাখছে। আগে সৈকতে বোট ভাড়া/গাড়ি পার্কিং এর কোন সু-ব্যবস্থা ছিল না। সাম্প্রতিক সময়ে কর্তৃপক্ষ তা বেঁধে দিয়েছেন। তবে ট্যুরিস্ট পুলিশ না থাকায় রাতে সৈকতটি নিরাপদ নয়।
কেনিয়্যানথ্রোপাস প্ল্যাটিওপ্স্

কেনিয়্যানথ্রোপাস প্ল্যাটিওপ্স্ হচ্ছে ৩৫ থেকে ৩২ লক্ষ বছরের পুরাতন একটি (প্লায়োসিন) হোমিনিন প্রজাতি। যার জীবাশ্ম ১৯৯৯ সালে মীভ লিকের নের্তৃত্বে কেনিয়ার তুর্কানা হ্রদের পশ্চিম পারে খুঁজে পাওয়া গিয়েছে।
কেও কেও একে "অস্ট্রালোপিথেকাসের" প্রজাতি অস্ট্রালোপিথেকাস প্লাটিওপস বলে সংজ্ঞায়িত করেছে কেওবা একে "অস্ট্রালোপিথেকাস আফারেন্সিস" প্রজাতিরই অংশ বলে উল্লেখ করেছে। তবে লিকি (২০০১) এই জীবাশ্মকে একটি নতুন হোমিনিন প্রজাতি এবং "কেনিয়্যানথ্রোপাস" গণ ও "প্ল্যাটিওপ্স্" বলে প্রস্তাব করেন।
২০১৫ সালে লোমেকুইতে প্রত্নতাত্ত্বিক বিষয় আবিষ্কারের পর গবেষকরা বুঝতে পারেন "কেনিয়্যানথ্রোপাস প্ল্যাটিওপ্স্" পাথর দিয়ে দ্রব্যাদি তৈরীতে সক্ষম ছিল। যা থেকে বুঝা যায়, এই প্রজাতি এযাবৎকালের হোমিনিন প্রজাতির মধ্যে সবচেয়ে পুরাতন প্রজাতি যারা পাথরের সামগ্রী ব্যবহার করতে পারত।
"কেনিয়্যানথ্রোপাস প্ল্যাটিওপ্স্" প্রজাতির “"কেনিয়ান্থ্রোপস"” গণ নামকরণ করা হয়েছে, কারণ জীবাশ্মটি কেনিয়াতে পাওয়া গিয়েছে। আর জীবাশ্মের খুলির মুখ চ্যাপ্টা হওয়ায় প্রজাতির নামকরণ “"প্ল্যাটিওপস্"” করা হয়েছে। এখানে "প্ল্যাটাস" শব্দটি এসেছে গ্রিক থেকে যার অর্থ "চ্যাপ্টা" এবং অপর গ্রিক শব্দ "অপসিস" অর্থ "দেখতে যেমন"। তাই প্রজাতির নামকরণের ভাষাগত প্রকৃত অর্থ দাঁড়ায় "কেনিয়ার চ্যাপ্টামুখো মানব"।
প্রাপ্ত জীবাশ্ম থেকে অনুমান করা হয়, "অঃ আফারেন্সিস" এর বিকাশকালে প্রজাতিতে এতদিন ধরে যা ভাবা হত; তার চেয়ে বেশি বৈচিত্র্য ছিল। সেই দুরবর্তী একই সময়ে হোমিনিনের ভিন্ন ভিন্ন প্রজাতির সদস্যরা বসবাস করত।
তারা কেমন পরিবেশে থাকত, এটা নিয়ে বিভিন্ন ধারণা প্রস্তাব করা হয়েছে। সেসময়কার পরিবেশ, সেসময়ে অন্যান্য প্রাণীদের চলাফেরা তার উপর ভিত্তি করে অনুমান করা হয়, এই প্রজাতি তৃনভুমি এবং জঙ্গল উভয় এলাকায় বাস করত। এই স্বভাব তার নিকটাত্মীয় "অঃ আফারেন্সিস" থেকে ভিন্ন। ল্যায়েটোলি, তানজানিয়া, এবং ইথিওপিয়ার হাদারে প্রাপ্ত জীবাশ্ম থেকে অনুমান করা হয়েছে, "অঃ আফারেন্সিস" গাছে গাছে চড়ে বেশিরভাগ সময় কাটাত।
দিদিয়ে দেশঁ

দিদিয়ে ক্লদ দেশঁ (; জন্ম ১৫ অক্টোবর ১৯৬৮) হলেন একজন ফরাসি অবসরপ্রাপ্ত ফুটবলার এবং ২০১২ সাল থেকে ফ্রান্স জাতীয় দলের ম্যানেজার। তিনি ফ্রান্সের মার্সেই, নঁত, বর্দো; ইতালির ইউভেন্তুস; ইংল্যান্ডের চেলসি ও স্পেনের বালেন্সিয়া দলে রক্ষণাত্মক মধ্যমাঠের খেলোয়াড় হিসেবে খেলেছেন। আন্তর্জাতিক পর্যায়ে তিনি ফ্রান্স জাতীয় দলের হয়ে ১০৩টি খেলা এবং তিনটি উয়েফা ইউরোপীয় চ্যাম্পিয়নশিপে অংশগ্রহণ করেন। তার অধিনায়কত্বে ফ্রান্স ১৯৯৮ ফিফা বিশ্বকাপ ও উয়েফা ইউরো ২০০০ জয়লাভ করে।
ম্যানেজার হিসেবে মোনাকোতে দেশঁ তার কর্মজীবন শুরু করেন। তিনি ক্লাবটিকে ২০০৩ সালে কুপ দ্য লা লিগ জিতাতে এবং ২০০৪ সালে উয়েফা চ্যাম্পিয়নস লিগের ফাইনালের নিয়ে যেতে সাহায্য করেন। ২০০৪ সালে তিনি লিগ ওয়ানের বর্ষসেরা ম্যানেজার খ্যাতি লাভ করেন। ২০০৬-০৭ মৌসুমে তিনি তার প্রাক্তন ক্লাব ইউভেন্তুসকে সিরি বি শিরোপা জয়ে সাহায্য করেন এবং পূর্ববর্তী মৌসুমে কাল্কোপলি কেলেঙ্কারীতে জড়িয়ে পদবনতি পাওয়া ক্লাবটিকে সিরি এ'তে ফিরিয়ে আনেন। তিনি পরবর্তীতে তার আরেক প্রাক্তন ক্লাব মার্সেইয়ে ম্যানেজার হিসেবে যোগ দেন এবং ২০০৯-১০ মৌসুমে লিগ ওয়ান শিরোপা জিতেন এবং ২০১০ থেকে ২০১২ পর্যন্ত টানা তিনটি কুপ দ্য লা লিগ শিরোপা এবং ২০১০ ও ২০১১ সালে টানা দুটি ট্রফি দে শাম্পিওঁ শিরোপা জিতেন। ২০১২ সালের ৮ই জুলাই দেশঁ ফ্রান্স জাতীয় দলের ম্যানেজার পদে অধিষ্ঠিত হন এবং দলটিকে ২০১৪ ফিফা বিশ্বকাপের কোয়ার্টার ফাইনাল, উয়েফা ইউরো ২০১৬-এর ফাইনাল এবং ২০১৮ ফিফা বিশ্বকাপের ফাইনালে নিয়ে যান। ফাইনাল খেলায় তার দল ৪-২ গোলে ক্রোয়েশিয়াকে হারিয়ে বিজয়ী হয়। ফ্রান্সের জয়ের ফলে তিনি মারিও জাগালো ও ফ্রান্ৎ‌স বেকেনবাউয়ারের পর তৃতীয় ব্যক্তি হিসেবে খেলোয়াড় ও ম্যানেজার হিসেবে বিশ্বকাপ জিতেন এবং বেকেনবাউয়ারের পর দ্বিতীয় ব্যক্তি হিসেবে অধিনায়ক ও ম্যানেজার হিসেবে বিশ্বকাপ জয়ের কৃতিত্ব অর্জন করেন।
তিগরান বালায়ান

Tigran Balayan (Armenian: Տիգրան Բալայան; আর্মেনিয়ান এসএসআর ইয়্রেভান ২৯ শে অক্টোবর, ১৯৭৭ সালে জন্মগ্রহণ করেন) আর্মেনিয়ার বৈদেশিক বিষয় মন্ত্রণালয়ের মুখপাত্র। (২০০৮ সাল থেকে)।
একাধিক বৈজ্ঞানিক নিবন্ধের লেখক, পাশাপাশি ১৯৯১-১৯৯৪ সালে "নাঙ্গোনো-কারাবাক সংঘাত-নগরনো-কারাবাক সমস্যা এবং আন্তর্জাতিক কূটনীতি" এবং "বহুপাক্ষিক কূটনীতি বিষয়ে বক্তৃতা সংগ্রহের মনিফট" ।
তার নেটিভ আর্মেনীয় ছাড়াও, তিনি রাশিয়ান, ইংরেজি এবং ফরাসি মধ্যে আধ্যাত্মিক হয়।
একটি পুত্র ও একটি কন্যা সঙ্গে বিবাহিত হয় তার পিতা কিম বেলিয়ান সাংবিধানিক কোর্ট অফ আর্মেনিয়া -এর সদস্য।
শেল সিলভারস্টেইন

শেল্ডন অ্যালেন "শেল" সিলভারস্টেইন (২৫ সেপ্টেম্বর ১৯৩০ - ১০ মে ১৯৯৯) একজন আমেরিকান সাহিত্যিক, যিনি কার্টুন, কবিতা ও শিশুতোষ বই-এর জন্য বিখ্যাত। তার বিভিন্ন লেখায় তিনি নিজেকে আংকেল শেলবি বলে উদ্ধৃত করেছেন। ৩০ এর বেশি ভাষায় অনূদিত তার সাহিত্যকর্ম ২ কোটির অধিক বিক্রিত। তিনি গ্রামি অ্যাওয়ার্ড, গোল্ডেন গ্লোব, এ্যকাডেমি অ্যাওয়ার্ড সহ নানা পুরস্কারে ভূষিত হয়েছেন।
তিনি ইহুদী পরিবারে জন্মগ্রহণ করেন। তার শৈশব শিকাগোতে কাটে। রুজভেল্ট হাই স্কুলে প্রাথমিক ও মাধ্যমিক শিক্ষা শেষ করে তিনি ইলিনয়েস বিশ্ববিদ্যালয়ে যোগদান করেন, যদিও সেখান থেকে তাকে বহিষ্কার করা হয়। পরবর্তীতে তিনি ইউ.এস. সেনাবাহিনীতে যোগদান করেন এবং তার পাশাপাশি তিনি শিকাগো এ্যকাডেমি অফ ফাইন আর্টসে ভর্তি হন।
সের্গেই খাচাটরায়ান

(জন্ম ৫ ই এপ্রিল, ১৯৮৫) ইয়েরেভানে। একজন আর্মেনিয়ান বেহালাবাদক। 
১৯৯৩ সাল থেকে তিনি জার্মানিতে বসবাস করেছেন, যেখানে তিনি কুড়াউস, উইসাবাদে নয় বছরের বয়সে তার প্রথম সঙ্গীতানুষ্ঠান করেছেন।
২০০৬ সালের ৪ আগস্ট, এভরি ফিশার হলে, অসমো ভানস্কা'র অধীনে বিথোভেন ভায়োলিন কনসার্টো বাজিয়ে তিনি তার নিউ ইয়র্ক শহরে তার অভিষেক ঘটে। ২০১৩ সালের জুনে, লুডভিক মরলোটের অধীনে তিনি শিতাকোভিচের প্রথম ভায়োলিন কনসার্টো সাথে সিয়াটেল সিম্ফনি বাজান।
কুইন এলিজাবেথ প্রতিযোগিতায়, তিনি নিপন মিউজিক ফাউন্ডেশন থেকে চার বছর ধরে তাকে ঋণের জন্য ১৭০৮ "হাগিন্স" স্ট্র্যাডিভিয়ারিয়াল বেইলিনকে জিতেছিলেন।
তার কাছে নাভি রেকর্ডসের পাঁচটি সিডি আছে:
২০০২ সালের ৭ অক্টোবর মুক্তিপ্রাপ্ত ইএমআই ক্লাসিক্সে তার প্রথম সিডি রয়েছে। এই সিডিটির কাজগুলি হচ্ছে ব্রাহ্মস ডি মাইনর সোনাটা এবং রেভেলের টিজিগেন, উভয়ই তার বোন, পিয়ানোবাদক লুসিইন খাচাটরায়ান, পাশাপাশি চাওসন এর কুইমে এবং ওয়াজম্যানের কারমেন ফ্যান্টাসি, উভয় পিয়ানোবাদক ভ্লাদিমির খাচাটরায়ান, তার পিতা সঙ্গে সঞ্চালিত।
নোফেল স্পোর্টিং ক্লাব

নোফেল স্পোর্টিং ক্লাব বাংলাদেশের একটি প্রফেশনাল ফুটবল ক্লাব। ক্লাবটি ঢাকার বাইরের তিন জেলা নোয়াখালী, ফেনী, লক্ষীপুরকে কেন্দ্র করে গঠিত। নোয়াখালী, ফেনী এবং লক্ষ্মীপুর-নাম তিনটির সংমিশ্রণে নোফেল স্পোর্টিং ক্লাব নামকরণ করা হয়েছে। এটি ২০১৭ সালে প্রতিষ্ঠিত হয়েছিল। ক্লাবটি বাংলাদেশ চ্যাম্পিয়নশিপ লিগে রানার্স-আপ হয়ে বাংলাদেশ প্রিমিয়ার লিগে প্রমোশন হয়। কিন্তু ২০১৮-১৯ প্রিমিয়ার লিগে ১৩ দলের মধ্যে ১২তম হয়ে রেলেগেটেড হয় নোফেল স্পোর্টিং ক্লাবের। বর্তমানে নোফেল আবারো বাংলাদেশ চ্যাম্পিয়নশিপ লিগ খেলে।
ক্লাবটি ২০১৭ সালে গঠিত হয়। ২০১৭ বাংলাদেশ চ্যাম্পিয়নশিপ লিগ থেকে বাংলাদেশ ফুটবল অঙ্গণে যাত্রা শুরু করে। ৬ আগস্ট ২০১৭ নিজেদের প্রথম ম্যাচ খেলে এবং সর্বপ্রথম জয় পায়। ১৪ অক্টোবর ২০১৭ তারিখে আরিফুল হক ক্লাবটির সর্বপ্রথম হ্যাট্রিক করেন ৫ নভেম্বর ২০১৭ তারিখে সেই আসরের রানার্স-আপ হিসেবে ক্লাবটি দেশের সর্বোচ্চ স্তরের বাংলাদেশ প্রিমিয়ার লিগে খেলার যোগ্যতা নিশ্চিত করে ২০১৯ সালের ৪ মার্চ বাংলাদেশ প্রিমিয়ার ফুটবল লিগের খেলায় দলটি নিজেদের হোম ভেন্যুতে ঐতিহ্যবাহী ঢাকা মোহামেডানকে ১–০ ব্যবধানে পরাজিত করেছিলেন।
২০১৮ স্বাধীনতা কাপ

২০১৮ স্বাধীনতা কাপ স্বাধীনতা কাপের ৯ম আসর। স্পন্সরশীপজনিত কারণে যা ওয়ালটন ২০১৮ স্বাধীনতা কাপ নামেও পরিচিত।
১৬ জানুয়ারি ২০১৮ তে শুরু হওয়া আসরটিতে ১২ টি দল অংশগ্রহণ করে।।আসরের নিয়মানুযায়ী শুধুমাত্র স্থানীয় খেলোয়াড়রাই খেলতে পারবে।
সবগুলো খেলা অনুষ্ঠিত হয় বঙ্গবন্ধু জাতীয় স্টেডিয়ামে।
জ্লাৎকো দালিচ

জ্লাৎকো দালিচ (; জন্ম: ২৬ অক্টোবর ১৯৬৬) হলেন ক্রোয়েশীয় সাবেক ফুটবলার এবং ফুটবল ম্যানেজার। খেলোয়াড়ী জীবনে তিনি রক্ষনাত্মক মধ্যমাঠের খেলোয়াড় হিসেবে খেলতেন। তিনি ২০১৭ সাল থেকে ক্রোয়েশিয়া জাতীয় দলের ম্যানেজারের দায়িত্ব গ্রহণ করেন এবং দলটিকে ২০১৮ ফিফা বিশ্বকাপের ফাইনালে নিয়ে যান। এই সময়ে ক্রোয়েশিয়া ১,৯৭৩ পয়েন্ট নিয়ে তাদের যে কোন সময়ের সর্বোচ্চ এলো র‍্যাংকিংয়ে ও তাদের ইতিহাসে সর্বোচ্চ পর্যায়ে পৌঁছে এবং ফাইনালে ফ্রান্সের কাছে পরাজিত হয়ে রানার-আপ শিরোপা লাভ করে।
ধারাবাহিকভাবে খারাপ ফলাফলের পর ক্রোয়েশীয় ফুটবল ফেডারেশন ২০১৭ সালের ৭ই অক্টোবর আন্তে চাচিচকে অব্যহতি দিয়ে দালিচকে ক্রোয়েশিয়া জাতীয় ফুটবল দলের প্রধান কোচ হিসেবে নিয়োগ দেয়। কোচ হিসেবে যোগ দিয়ে তিনি ঘোষণা দেন যদি ক্রোয়েশিয়া ২০১৮ ফিফা বিশ্বকাপের খেলার যোগ্যতা অর্জন করতে পারে তবে তিনি প্রধান কোচ হিসেবে তার দায়িত্ব চালিয়ে যাবেন এবং যদি ক্রোয়েশিয়া চূড়ান্ত পর্বে যেতে না পারে তবে ফেডারেশন তার ভবিষ্যতের ব্যাপারে সিদ্ধান্ত নিবে।
দালিচ বসনিয়া ও হার্জেগোভিনার লিভনো শহরে জন্মগ্রহণ করেন। তার পিতা ইভান দালিচ ও মাতা কাতা দালিচ। ১৯৯২ সালে তিনি দাভোর্কা প্রপাদালোকে বিয়ে করেন। এই দম্পতির দুই পুত্র রয়েছে, তারা হলেন তনি ও ব্রুনো। দালিচ রোমান ক্যাথলিক ধর্মাবলম্বী।
জর্ভটনোটস আন্তর্জাতিক বিমানবন্দর

জর্ভটনোটস আন্তর্জাতিক বিমানবন্দর (, আর্মেনিয়ার রাজধানী শহর ইয়েরেভানের পশ্চিমজর্ভটনোটসের কাছাকাছি অবস্থিত। এটি আর্মেনিয়া প্রধান আন্তর্জাতিক বিমানবন্দর হিসাবে কাজ করে এবং এটি ইয়েরেভেনের প্রধান আন্তর্জাতিক পরিবহন চক্রকেন্দ্র। এটি দেশের সবচেয়ে ব্যস্ততম বিমানবন্দর।
১৯৬১ সালে এয়ারপোর্টটি খোলা হয়, এবং ১৯৭০ সালে অনুষ্ঠিত একটি নকশা প্রতিযোগিতার অধীনে এম.খচিকান, এ। টারখানিয়ান, এস। কালাশান, এল। চেরেকজান এবং এম। বাগদাসরান প্রথম টার্মিনাল ভবন নির্মাণের অধিকার লাভ করেন। সোভিয়েত ইউনিয়ন অভ্যন্তরীণ ট্রাফিক চাহিদা মেটাতে একটি নতুন টার্মিনাল এলাকার উন্নয়নের সাথে ১৯৮০-এ বিমানবন্দরের সংস্কার করা হয়েছিল।
১৯৯০ সালে যখন আর্মেনিয়া সোভিয়েত ইউনিয়নের কাছ থেকে স্বাধীনতা ঘোষণা করেছিল তখন কার্গো শিপমেন্টের বৃদ্ধি ১৯৯৮ সালে একটি নতুন পণ্যসম্ভার টার্মিনাল নির্মাণে পরিণত হয় যা বছরে প্রায় ১০০,০০০ টন পণ্যসম্ভার পরিচালনা করতে পারে। ২০০১ সালে, আর্মেনিয়ান কোম্পানির করপোরেশন আমেরিকার মালিকানাধীন আর্মেনিয়ার আন্তর্জাতিক বিমানবন্দর সিজেএসসি এর সাথে বিমান বন্দরে পরিচালনার জন্য ৩০ বছরের একটি চুক্তি স্বাক্ষরিত হয়, যা আর্মেনিয় আর্জেন্টিনীয় ব্যবসায়ী এডুয়ার্ডো ইনারেকিয়ানের মালিকানাধীন। সেই চুক্তির অংশ হিসাবে, আর্মেনিয়া আন্তর্জাতিক বিমানবন্দর সি.এস.সি.এর রানওয়ে, প্রধান ট্যাক্সি এবং রামপোল্ড সংস্কার করে। ২০০৬ সালে, একটি নতুন গেট এলাকা এবং আগমনের হল খোলা, ২০১১ সালে একটি নতুন যান এবং আগমন টার্মিনাল এবং ১০০০ যানবাহন সক্ষমতার সঙ্গে একটি গাড়ী পার্কিং সুবিধা দ্বারা অনুসরণ। ৩০ জানুয়ারী ২০১৩, জর্চারনাট বিমানবন্দর নামকরণ করা হয়েছিল "শ্রেষ্ঠ বিমানবন্দর সিআইএস "দুবাই, সংযুক্ত আরব আমিরাতে অনুষ্ঠিত ইমিগ্রিং মার্কেটস এয়ারপোর্ট অ্যাওয়ার্ড (এমাএ) অনুষ্ঠানগুলির সময়।
এয়ারপোর্টটি অ্যান্টোভ এন-২৫, বোয়িং ৭৪৭-৪০০ এবং এয়ারবাস এ ৩৮০ সহ বিমানটি গ্রহণ করতে পারে।
রানওয়ে 09 একটি ক্যাটাগরি III পদ্ধতির আইএলএস ক্যাটা ২ দিয়ে সজ্জিত, যা কম সিলিং (৩০ মিটার) এবং দৃশ্যমানতা (৩৫০ মিটার) এ বিমানের অপারেশন সক্ষম করে।
জর্ভটনোটস আন্তর্জাতিক বিমানবন্দর সম্প্রতি একটি নতুন ফ্লাইট ইনফরমেশন ডিসপ্লে সিস্টেম (এফআইডিএস), একটি নতুন স্বয়ংক্রিয় এবং বায়োমেট্রিক - ব্যাগস চেক ইন এবং যাত্রী নিয়ন্ত্রণের জন্য সনাক্তকরণ পদ্ধতি, বিমানবন্দর প্রাঙ্গনে জুড়ে ১৫০ নজরদারি ইনস্টল ক্যামেরা। বোর্ডিং এলাকায় অ্যাক্সেস অত্যন্ত নিরাপদ, ৩ ধাপে, একটি প্রাক নিয়ন্ত্রণ (আঙ্গুলের ছাপ এবং বোর্ডিং পাস), পাসপোর্ট নিয়ন্ত্রণ এবং এক্স-রে নিয়ন্ত্রণ।
টার্মিনাল বাইরে উপলব্ধ একটি বৃহৎ বিভিন্ন ট্যাক্স আছে, কিন্তু জর্ভটনোটস এয়ারপোর্ট অফিসিয়াল ট্যাক্সি পরিষেবা বিমানবন্দর ট্যাক্সি হয় এই কোম্পানীর শুধুমাত্র কোন জর্ভটনোটস বিমানবন্দর থেকে কোন দিক বা তদ্বিপরীত সরবরাহ করে। এটি অভ্যন্তরীণ সেবা প্রদান করে না।
২০১৭ সালে জর্চারনাট বিমানবন্দর ও শহরের ইয়ারেভেনের মধ্যে নিয়মিত বৃত্তাকার ভ্রমণের মাধ্যমে একটি নতুন বাস সার্ভিস চালু করা হয়। একটি বাস সাত আঘাটা থেকে ১০ টা এবং প্রতি ঘণ্টায় ১০:৩০ এবং ৭ টা মধ্যে প্রতি ঘণ্টায় চলে যায়। এলিট বাস দ্বারা পরিচালিত, একটি একমুখী ভাড়া ৩০০ ড্রিট খরচ এবং বাস ইয়ারওয়েইন যেখানে স্ট্রেইট বা ইরিটাসার্কদান মেট্রো, আবভইয়ান এবং সায়াত- নোভা রাস্তার অন্তর্চ্ছেদ, প্রজাতন্ত্র চত্বর আমিরয়ান স্ট্রিট, এবং মাশটটস এভিনিউ বা জাহাজে উঠতে পারে বন্ধ করে তোলে।
দানিয়েল সুবাশিচ

দানিয়েল সুবাশিচ (; জন্ম ২৭ অক্টোবর ১৯৮৪) হলেন একজন ক্রোয়েশীয় ফুটবলার। তিনি এএস মোনাকো ও ক্রোয়েশিয়া জাতীয় দলের গোলকিপার হিসেবে খেলে থাকেন।
তিনি ক্রোয়েশিয়ায় জাদার ও হাইদুক স্প্লিতের হয়ে তার কর্মজীবন শুরু করেন। ২০১২ সালের জানুয়ারি মাসে তিনি মোনাকোতে যোগ দেন এবং তখন থেকে তিনি এই দলের হয়ে ২৫০ এর অধিক খেলায় অংশগ্রহণ করেন। তিনি ২০১২-১২ মৌসুমে লিগ টু এবং ২০১৬-১৭ মৌসুমে লিগ ওয়ান শিরোপা জিতেন এবং ২০১৬-১৭ মৌসুমে লিগের বর্ষসেরা গোলকিপার খ্যাতি অর্জন করেন।
আন্তর্জাতিক পর্যায়ে ২০০৯ সালে সুবাশিচের ক্রোয়েশিয়া জাতীয় দলে অভিষেক হয়। তিনি উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেন।
ইভান পেরিশিচ

ইভান পেরিশিচ (; জন্ম: ২ ফেব্রুয়ারি ১৯৮৯) হলেন একজন ক্রোয়েশীয় পেশাদার ফুটবলার। তিনি ইন্টার মিলান ও ক্রোয়েশিয়া জাতীয় দলে উইঙ্গার হিসেবে খেলে থাকেন। তাকে মাঝে মাঝে আক্রমণাত্মক মধ্যমাঠের খেলোয়াড় বা দ্বিতীয় স্ট্রাইকার হিসেবেও খেলতে দেখা যায়।
আন্তর্জাতিক পর্যায়ে ২০১১ সালে ক্রোয়েশিয়া জাতীয় দলে পেরিশিচের অভিষেক হয়। তিনি তার দেশের হয়ে উয়েফা ইউরো ২০১২, ২০১৪ ফিফা বিশ্বকাপ, উয়েফা ইউরো ২০১৬ এবং ২০১৮ ফিফা বিশ্বকাপে অংশগ্রহণ করেছেন। তার দল ২০১৮ ফিফা বিশ্বকাপে ফাইনালে পৌঁছে এবং তিনি ফাইনালে একটি গোল করেন।
ফারাক্কা বিধানসভা কেন্দ্র

ফারাক্কা (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৫ নং ফারাক্কা বিধানসভা কেন্দ্রটি ফারাক্কা সমষ্টি উন্নয়ন ব্লক এবং গাজিনগর মালঞ্চ এবং কাঞ্চনতলা গ্রাম পঞ্চায়েত গুলি শামশেরগঞ্জ সমষ্টি উন্নয়ন ব্লক এর অন্তর্গত।
ফারাক্কা বিধানসভা কেন্দ্রটি ৮ নং মালদা দক্ষিণ লোকসভা কেন্দ্রের অন্তর্গত। এটি পূর্বে জঙ্গিপুর লোকসভা কেন্দ্রের অন্তর্গত ছিল।
২০১১ সালের নির্বাচনে, কংগ্রেসের মইনুল হক তার নিকটতম প্রতিদ্বন্দ্বী সিপিআই (এম) -এর আব্দুস সালামকে পরাজিত করেন।
সনু সেইখ, একজন নির্দল প্রার্থী হিসাবে নির্বাচনে কংগ্রেস বিরোধিতা করেন।
২০০৬ , ২০০১ এবং ১৯৯৬ সালে রাজ্য বিধানসভা নির্বাচনে, কংগ্রেসের মইনুল হক ফারাক্কা বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী সিপিআই (এম) এর আব্দুস সালাম, মীর তারেকুল ইসলাম এবং আব্দুল হাসনাত খানকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ এবং ১৯৮৭ সালে সিপিআই (এম) -এর আব্দুল হাসনাত খান কংগ্রেসের মইনুল হক ও মইনুল শেখকে পরাজিত করেন এবং ১৯৮২ এবং ১৯৭৭ সালে নির্দলের জেরাত আলীকে পরাজিত করেন।
১৯৭২ এবং ১৯৭১ সালে সিপিআই (এম) এর জেরাত আলী সালে জয়ী হন। ১৯৬৯ সালে বাংলা কংগ্রেসের শাদত হোসেন জয়ী হন। ১৯৬৭ সালে বাংলা কংগ্রেসের টি.এ.এন.নবি জয়ী হন। কংগ্রেসের মহম্মদ গিয়াসউদ্দিন ১৯৬২, ১৯৫৭ সালে এবং স্বাধীন ভারতের প্রথম নির্বাচন ১৯৫১ সালে জয়ী হন।
নীল মসজিদ, ইয়েরেভান

নীল মসজিদ (, "Kapuyt mzkit"; "Masjed-e Kabud") এটি ১৮ শতকের শিয়া মসজিদ,ইয়েরেভান আর্মেনিয়া।
সোভিয়েত যুগে, মসজিদটি তার সেবা বন্ধ করে দেয় এবং ইয়েরেভান হিস্ট্রি মিউজিয়ামটি রাখে। আর্মেনিয়ার স্বাধীনতা অনুসরণ করে, মসজিদটিকে ইরানি সরকারের পক্ষ থেকে পুনর্নির্মাণ করা হয় এবং আবার একটি মসজিদ হিসেবে কাজ করা শুরু করে, যা বেশিরভাগই দেশে বসবাসরত ইরানিদের জন্য। এটি বর্তমানে আর্মেনিয়ার একমাত্র সক্রিয় মসজিদ।
ইয়েরেভান অঞ্চলে চতুর্দশ তম শতাব্দীতে তিমুর আক্রমণের পর বিভিন্ন মুসলিম শাসকদের নিয়ন্ত্রণে ছিল। ১৬ শতকের প্রথম দিকে এবং ১৫৫৫ সালের আমাসিয়াতে শান্তি সঙ্গে দৃঢ়ভাবে, ঊনবিংশ শতাব্দীর সময় পর্যন্ত, এটি মধ্যপ্রাচ্যের ইরান প্রদেশে ছিল Safavids দ্বারা ক্রমান্বয়ে শাসিত হয়) নাদির শাহ, করিম খান জান্ড এবং ইরানি কজর বংশের), রুশ-ফার্সি যুদ্ধ (১৮২৬-১৮২৮) এবং প্রতিবেশী রাশিয়ায় পড়ার আগে ১৮২৮ সালের তুর্কমেনিয়ার চুক্তি ফলে।
মসজিদ নির্মাণের জন্য, ১৮ শতকের মাঝামাঝি থেকে বিভিন্ন তারিখ সাহিত্যে উদ্ধৃত করা হয়। উনবিংশ শতাব্দীর ভ্রমণকারী এইচ.এফ.বি. লিঞ্চ, হুসেন আলী খান কর্তৃক ইরানি শাসক নাদির শাহের (১৭৩৬-৪৭) শাসনামলে নির্মিত ব্লু মসজিদটি চালু করা হয়েছিল। জর্জ বোর্নআউটিয়ান ভবনটির পৃষ্ঠপোষক হিসেবে হুসেন আলী খান নামেও পরিচিত, তবে ১৭৬২-৮৩ সালে তিনি তার রাজত্ব স্থির করেন। ভ্লাদিমির এম। আরটিউনুয়ান এট আল এর মতে নির্মাণ ১৭৬০ সালে শুরু হয় এবং হুসেন আলী খানের অধীনে ১৭৬৪-৬৮ সালে সম্পন্ন হয়।
শহরটির প্রধান ভবন ছিল মসজিদটি। ১৮২৬-২৮ রুশ-ফার্সী যুদ্ধের সময় ১৮৩২ সালে যখন ইয়ারেভেনকে রাশিয়া কর্তৃক দখল করা হয় তখন রুশদের দ্বারা নির্মিত কাস্টার অনুসারে এটি ছিল আটটি কার্যকরী মসজিদগুলির মধ্যে বৃহত্তম। এই ভবনটিতে প্রধান প্রার্থনা হল, একটি লাইব্রেরী এবং একটি মাদ্রাসা রয়েছে, যার মধ্যে ২৮ টি কোষ রয়েছে, যা সমস্ত আচ্ছাদিত প্রায় আচ্ছাদিত, ৭,০০০ বর্গমিটার জমি অধিগ্রহণের সামগ্রিক জটিলতার সাথে। সমসাময়িক মসজিদগুলির সাথে প্রধান পোর্টালে একটি একক মিনার রয়েছে, এবং কোনও প্রমাণ নেই যে আরও মিনারা রয়েছে।
সোভিয়েত সরকারের ধর্মনিরপেক্ষ নীতির কারণে, ব্লু মসজিদে ধর্মীয় সেবা বন্ধ করা হয় এবং ১৯৩১ সালে এটি ইয়েরেভেন শহরের মিউজিয়ামে ব্যবহৃত হয়।
১৯৯০ সালের শেষার্ধে মসজিদটির মোট পুনর্নির্মাণ ঘটেছিল, যা ইরানের অর্থায়নে পরিচালিত হয়েছিল, এটি ১৯৯৯ সালে সম্পন্ন হয়েছিল। মার্কিন যুক্তরাষ্ট্রের কর্মচারী কর্মচারী এবং বিদেশী পরিষেবা কর্মকর্তা ব্র্যাডি কিসিংংকে পুনর্নির্মাণের "কাঠামোগতভাবে প্রয়োজনীয় কিন্তু নান্দনিকভাবে দ্ব্যর্থহীন" হিসাবে উল্লেখ করা হয়েছে আজারবাইজান প্রজাতন্ত্রের কিছু কর্মকর্তার মধ্যে পুনর্নির্মাণের ফলে উদ্বেগ বেড়েছিল কারণ মসজিদটি একটি ইরানি মসজিদ হিসেবে উপস্থাপিত হয়েছিল, যা আজারবাইযানের আর্মেনীয়ের একসময় বড় আজারবাইজান সম্প্রদায়ের ঐতিহ্যের অংশ হিসেবে দাবি করে। আরবিতে ইসলামি ধর্মীয় পরিষেবাগুলি এখন নীল মসজিদে প্রবেশ করেছে, যা আর্মেনিয়ার একমাত্র কার্যক্ষম মসজিদ। ইয়ারেভেন শহরের যাদুঘর এখন অন্য একটি উদ্দেশ্য ভিত্তিক বিল্ডিং নির্মিত হয়।
১৯৯৫ সালে ইয়েরেভান শহরের কর্তৃপক্ষের কাছে মসজিদটি মালিকানা হস্তান্তর করা হয়। ২০১৫ সালের ডিসেম্বরে আর্মেনিয়ার সরকার 99 বছরের জন্য মসজিদটির ইরানি মালিকানা প্রসারিত করার সিদ্ধান্ত নিয়েছে।
বাংলাদেশ কম্পিউটার সমিতি

বাংলাদেশ কম্পিউটার সমিতি, যা বিসিএস নামে সমধিক পরিচিত। বিসিএস হচ্ছে বাংলাদেশের তথ্য ও যোগাযোগ প্রযুক্তি কোম্পানিসমূহের একটি জাতীয় পরিষদ। এটি ১৯৮৭ সালে ঢাকায় প্রতিষ্ঠিত হয়।
বাংলাদেশের সমন্বিত স্টক কোম্পানি এবং ফার্ম মোতাবেক, বাংলাদেশ কম্পিউটার সমিতি হচ্ছে দেশের সর্বপ্রথম তথ্য ও যোগাযোগ প্রযুক্তি সংস্থা। ১৯৯৩ সালে বিসিএস বাংলাদেশ শিল্প ও বণিক সমিতির সাথে 'এ' ক্যাটাগরির সদস্য হিসেবে নিবন্ধিত হয়। এবং ১৯৯৮ সালে এটি ডব্লিউআইটিএসএ-র সদস্যপদ লাভ করে। 
সুষ্ঠু পরিচালনার বিসিএসের ৮টি শাখা ও নির্বাহী কমিটি রয়েছে, যেগুলো- সিলেট, খুলনা, রাজশাহী, ময়মনসিংহ, চট্টগ্রাম, বরিশাল, যশোর ও কুমিল্লায় অবস্থিত।
জো ট্রাভার্স

যোসেফ প্যাট্রিক ফ্রান্সিস ট্রাভার্স (; জন্ম: ১০ জানুয়ারি, ১৮৭১ - মৃত্যু: ১৫ সেপ্টেম্বর, ১৯৪২) দক্ষিণ অস্ট্রেলিয়ার অ্যাডিলেডে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯০২ সালে স্বল্পকালীন সময়ের জন্য অস্ট্রেলিয়া দলের পক্ষে আন্তর্জাতিক ক্রিকেটে অংশগ্রহণ করেন। সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার প্রতিনিধিত্ব করেছেন আইক ট্রাভার্স নামে পরিচিত জো ট্রাভার্স। দলে তিনি মূলতঃ স্লো-লেফট আর্ম অর্থোডক্স বোলিং করতেন। পাশাপাশি নিচেরসারিতে বামহাতে ব্যাটিংয়ে অভ্যস্ত ছিলেন।
১৯০০-০১ মৌসুমের শেফিল্ড শিল্ড প্রতিযোগিতায় নাটকীয়ভাবে খেলার উত্তরণ ঘটান। দক্ষিণ অস্ট্রেলিয়ার সদস্যরূপে দুই খেলায় ২১ উইকেট পেয়েছিলেন। তন্মধ্যে, ভিক্টোরিয়ার বিপক্ষে ৯/৩০ বোলিং পরিসংখ্যান দাঁড় করান। এরফলে ভিক্টোরিয়া দল মাত্র ৭৬ রানে গুটিয়ে যায়।
পরের বছর ইংল্যান্ডের বিপক্ষে পঞ্চম টেস্ট শুরু হবার পূর্বমুহূর্তে আঘাতে জর্জরিত জে. ভি. সন্ডার্সের স্থলাভিষিক্ত হন। খেলায় তিনি মাত্র আট ওভার বোলিং করে ১৪ রান দিয়ে একটি উইকেট পেয়েছিলেন। ২৮ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে জো ট্রাভার্সের। খেলায় তিনি সর্বমোট ১০ রান তুলেন। এছাড়াও একটি ক্যাচ তালুবন্দী করেছিলেন। এরপর আর তাকে অস্ট্রেলিয়ার পক্ষে খেলতে দেখা যায়নি। তবে, শেফিল্ড শিল্ডে খেলা চালিয়ে যেতে থাকেন। এরপর থেকে তার বোলিংয়ের ক্রমাবনতি লক্ষ্য করা গেলেও ব্যাটিংয়ের উত্তরণ সবিশেষ লক্ষণীয় ছিল।
ক্রিকেট খেলা থেকে অবসর গ্রহণ করার পর কোচের দায়িত্ব পালন করে সুখ্যাতি অর্জন করেন তিনি। জানা যায় যে, ডন ব্র্যাডম্যানকে দক্ষিণ অস্ট্রেলিয়ার সদস্যরূপে অন্তর্ভুক্তি করতে প্রত্যক্ষভাবে কাজ করেছেন জো ট্রাভার্স। ট্রাভার্স ভেবেছিলেন যে, ব্র্যাডম্যানের উপস্থিতির কারণে টেনিসের জনপ্রিয়তা বৃদ্ধি পাবে। এছাড়াও, ব্র্যাডম্যানকে বার্ষিক ৭৫০ পাউন্ড-স্টার্লিং বেতন প্রদানের পরামর্শ দিয়েছিলেন তিনি।
ক্রিকেট খেলার পাশাপাশি অস্ট্রেলীয় রুলস ফুটবল খেলেও সুনাম কুড়িয়েছেন তিনি। ১৮৯০-এর দশকে সাউথ অস্ট্রেলিয়ান ফুটবল অ্যাসোসিয়েশনে (সাফা) নরউডের প্রতিনিধিত্ব করেছেন।
১৫ সেপ্টেম্বর, ১৯৪২ তারিখে ৭২ বছর বয়সে দক্ষিণ অস্ট্রেলিয়ার অ্যাডিলেডে জো ট্রাভার্সের দেহাবসান ঘটে।
অস্ট্রালোপিথেকাস গার্হি

অস্ট্রালোপিথেকাস গার্হি নামে পরিচিত ২৫ লক্ষ বছরের পুরাতন চিকন অস্ট্রালোপিথেসিন প্রজাতির জীবাশ্ম পাওয়া গিয়েছে। এই প্রজাতির জীবাশ্ম ১৯৯৬ সালে পুরাপ্রত্ননৃতত্ত্ববিদ বারহানে এ্যাসফা ও টিম হোয়াইটের নের্তৃত্বে আবিষ্কৃত হয়।
এই প্রজাতি "অস্ট্রালোপিথেকাস" ও "হোমো" গণের​ মধ্যবর্তী প্রজাতি হিসেবে প্রতিনিধিত্ব করে।
ইথিওপিয়ার মধ্য আওয়াশ অঞ্চলের বৌরি এলাকায় ১৯৯৬ সালে প্রথম বিজ্ঞানী হিসেবে টিম হোয়াইট "অঃ গার্হি" এর জীবাশ্ম আবিষ্কার করেন। ১৯৯৭ সালের ২০ নভেম্বর ইথিওপিয়ার প্রত্ননৃবিজ্ঞানী ইয়োহান্স হ্যাইল সেলাসি এই প্রজাতিকে "অঃ গার্হি" হিসেবে নিশ্চিত ও প্রতিষ্ঠা করেন। স্থানীয় আফার ভাষায় ""গার্হি"" শব্দের অর্থ "বিষ্ময়"।
"অঃ গার্হি" এর কিছু আদর্শ বৈশিষ্ট্য "অস্ট্রালোপিথেকাস আফারেন্সিস" ও "অস্ট্রালোপিথেকাস আফ্রিকানাসের" থেকে ব্যতিক্রম। "অঃ আফারেন্সিস" এর হাদারে প্রাপ্ত ম্যাক্সিলা জীবাশ্ম এবং বৌরিতে প্রাপ্ত "অঃ গার্হি " এর ম্যাক্সিলাতে স্বতন্ত্রতা দেখা গেছে। অন্যান্য অস্ট্রালোপিথেকানসের মত এর "অঃ গার্হ" এর মস্তিষ্কের ধারণক্ষমতা ৪৫০ সিসি।
"এ্যাসফা ও তার সহযোগীবৃন্দ" ম্যাণ্ডিবলের যে শ্রেণিবিন্যাস করেছেন, তা অন্যান্য প্রজাতির সাথে তুলনা করা হয়েছে।​ এই প্রজাতির প্রিমোলার ও আণবিক দাঁতের উপর করা গবেষণা থেকে দেখা গিয়েছে, এই দাঁতের সাথে "প্যারানাথ্রোপাস বৈসেই" এর মিল আছে। যদিও অন্য যে কোনো অস্ট্রালোপিথেকানসের তুলনায় অঃ গার্হির দাঁত বড়। এটা বলা হয়, যদি "অঃ গার্হি"; "হোমোর" (উদাহরণস্বরুপ "হোমো হাবিলিস") পূর্বপুরুষ হয়, তবে অঙ্গসংস্থানগত অংশ ম্যাক্সিলা ২-৩ লক্ষ বছরের মধ্যে ক্ষিপ্রতার সাথে বিবর্তিত হয়েছে।
প্রাকযুগের পাথরের হাতিয়ার তৈরীর একটি কৌশলের নাম ওল্ডউয়ান কৌশল; এই কৌশল ২৫-২৬ লক্ষ বছর পূর্বে "অঃ গার্হি" ব্যবহার করত বলে তাদের জীবাশ্ম থেকে অনুমিত হয়। প্রস্তাবনা মতে আধুনিক হোমিনিন এর সরাসরি অনুমিত পুর্বপুরুষ "হোমো হাবিলিস" এর পূর্বে "অঃ গার্হি" এই যন্ত্রাংশ ব্যবহার করত বলে জানা যায়। দীর্ঘসময় ধরে নৃতত্ত্ববিদরা ভাবতেন, শুধু "হোমো" রাই উন্নত মানের যন্ত্রাংশ তৈরীতে সক্ষম। যদিও "অঃ আর্হির" যন্ত্রাংশ অতটা উন্নত নয়, তবুও প্রচেষ্টার মাত্রা ঠিকই লক্ষণীয়। ইথিওপিয়ার বৌরীর অন্যান্য সাইটে ৩০০০ পাথর থেকে যন্ত্রাংশ তৈরী করতে দেখা গিয়েছে। এই সমস্ত দ্রব্যাদির বয়স ২৫ লক্ষ বছরের পুরাতন বলে অনুমান করা হয়।
বাংলাদেশ স্বাধীনতা কাপ

বাংলাদেশ স্বাধীনতা কাপ হচ্ছে বাংলাদেশের পুরুষ ফুটবল ক্লাবের মধ্যকার আয়োজিত ফুটবল প্রতিযোগিতা। এই প্রতিযোগিতাটি ১৯৭২ সালে প্রতিষ্ঠিত হয় এবং বাংলাদেশ ফুটবল ফেডারেশন কর্তৃক পরিচালিত হয়, যা দেশের সব ধরনের প্রতিযোগিতামূলক খেলার কার্যক্রম নিয়ন্ত্রণ করে। দেশের বাংলাদেশ প্রিমিয়ার লিগের পাশাপাশি অন্যান্য ক্লাবও এই প্রতিযোগিতায় প্রতিদ্বন্দ্বিতা করে।
এপর্যন্ত এই প্রতিযোগিতাটি ৭টি ক্লাব জয়লাভ করেছে, যার মধ্যে দুইটি ক্লাব একাধিকবার জয়লাভ করেছে। ঢাকা মোহামেডান এই প্রতিযোগিতার ইতিহাসের সবচেয়ে সফল ক্লাব, যারা সর্বমোট ৩ বার শিরোপা জয়ালাভ করেছে। দ্বিতীয় স্থানে রয়েছে ঢাকা আবাহনী, যারা এপর্যন্ত ২ বার শিরোপা ঘরে তুলতে সক্ষম হয়েছে। বর্তমান চ্যাম্পিয়ন ঢাকা আবাহনী ২০২১–২২ আসরের ফাইনালে বসুন্ধরা কিংসকে ৩–০ গোলের ব্যবধানে পরাজিত করে ক্লাবের ইতিহাসে দ্বিতীয়বারের মতো স্বাধীনতা কাপের শিরোপা ঘরে তুলতে সক্ষম হয়।
ফেডারেশন কাপের প্রতিটি আসরে সর্বমোট ১৫টি দল অংশগ্রহণ করে। দলগুলোকে ৪ গ্রুপে বিভক্ত করা হয়। প্রতিটি গ্রুপ হতে দুটি দল নকআউট পর্বে খেলার জন্য উত্তীর্ণ হয়।
২০১৬ স্বাধীনতা কাপ

২০১৬ স্বাধীনতা কাপ স্বাধীনতা কাপ (বাংলাদেশ) এর ৮ম আসর স্পন্সরসশিপজনিত কারণে কেএফসি ২০১৬ স্বাধীনতা কাপ নামেও পরিচিত।মোট ১২টি দল প্রতিযোগিতায় অংশগ্রহণ কর গত আসরের বিজয়ীদল ছিলো ঢাকা মোহামেডান
অংশগ্রহণকারী ১২টি দলকে ছয়টি করে মোট ২ টি গ্রুপে ভাগ করা হয়
শীর্ষ ৫
ফরেস্ট হুইটেকার

তৃতীয় ফরেস্ট স্টিভেন হুইটেকার (; জন্ম: ১৫ জুলাই ১৯৬১) হলেন একজন মার্কিন অভিনেতা, প্রযোজক ও পরিচালক। তিনি ২০০৬ সালে "দ্য লাস্ট কিং অব স্কটল্যান্ড" চলচ্চিত্রে উগান্ডার স্বৈরশাসক ইদি আমিন চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার, স্ক্রিন অ্যাক্ট্ররস গিল্ড পুরস্কার ও ন্যাশনাল বোর্ড অব রিভিউ পুরস্কারসহ অসংখ্য সমালোচনামূলক পুরস্কার লাভ করেন।
হুইটেকার "বার্ড", "দ্য ক্রায়িং গেম", "প্লাটুন", "ঘোস্ট ডগ: দ্য ওয়ে অব দ্য সামুরাই", "দ্য গ্রেট ডিবেটারস", "দ্য বাটলার অ্যান্ড অ্যারাইভাল" চলচ্চিত্রে অভিনয় করে খ্যাতি অর্জন করেন। এছাড়া তিনি "রোগ ওয়ান: আ স্টার ওয়ার্স স্টোরি" ছবিতে স গেরেরা এবং "ব্ল্যাক প্যান্থার" ছবিতে জুরি চরিত্রে অভিনয় করেন।
ডিয়ান ক্রুগা

ডিয়ান ক্রুগা (); (জন্ম: ১৫ জুলাই ১৯৭৬) হলেন একজন জার্মান-মার্কিন অভিনেত্রী ও সাবেক ফ্যাশন মডেল। তিনি মহাকাব্যিক যুদ্ধভিত্তিক চলচ্চিত্র "ট্রয়" (২০০৪)-এ হেলেন চরিত্রে অভিনয়ের জন্য সর্বাধিক পরিচিত। এছাড়া তিনি "ন্যাশনাল ট্রেজার" (২০০৪) ও এর অনুবর্তী পর্ব "ন্যাশনাল ট্রেজার: দ্য বুক অব সিক্রেটস" (২০০৭) ছবিতে ডক্টর অ্যাবিগেল চেজ, কোয়েন্টিন টারান্টিনো পরিচালিত যুদ্ধভিত্তিক "ইনগ্লোরিয়াস বাস্টার্ডস" (২০০৯) ছবিতে ব্রিজেট ফন হামারজমার্ক এবং মনস্তাত্ত্বিক থ্রিলার "আননোন" (২০১১) ছবিতে জিনা চরিত্রে অভিনয় করেন। তাকে এফএক্স চ্যানেলের অপরাধ নাট্যধর্মী "দ্য ব্রিজ" (২০১৩-১৪) ধারাবাহিকে ডিটেকটিভ সোনিয়া ক্রস চরিত্রে অভিনয় করতে দেখা যায়।
২০১৭ সালে ফাটিহ আকিনের "ইন দ্য ফেড" ছবি দিয়ে তার জার্মান ভাষার চলচ্চিত্রে অভিষেক হয়। এই কাজের জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার এবং স্যাটেলাইট পুরস্কার অর্জন করেন।
ঐশ্বর্যা মজমুদার

ঐশ্বর্যা মজমুদার বা ঐশ্বর্যা মজমুদার (; জন্ম: ৫ অক্টোবর ১৯৯৩) ভারতের, গুজরাত রাজ্যের আহমেদাবাদ শহরের একজন কণ্ঠশিল্পী। তিনি ২০০৭-২০০৮ বাদ্যযন্ত্রের সত্যিকারের প্রদর্শনী স্টার ভয়েস অফ ইন্ডিয়া - ছোট উস্তাদ ১৫ বছর বয়সে বিজয়ী হওয়ার পর জনপ্রিয়তা অর্জন করেন। তার পারফরমেন্সের সুখ্যাতি ছিল ছিলেন বিচারকদের কাছে। এই প্রতিযোগিতায় আনোশা দত্ত গুপ্তের সঙ্গে প্রতিযোগিতা করে প্রতিযোগিতা জিতেছিলেন। তিনি হিমেশ রেশমিয়া'র "হিম্সের ওয়ারিয়র্স" দলের "মিউজিক কা মহা মোকাবেলা"তে অংশ নেন। তিনি গুজরাতি এবং হিন্দি চলচ্চিত্রের জন্য বেশ কয়েকটি গান গেয়েছেন। তিনি "অন্তাকশারী - গ্রেট চ্যালেঞ্জ"য়ে অংশ নিয়েছিলেন।
ঐশ্বর্যা মাজমুদারের বাবা-মা উভয়ে গায়ক, এবং তিনি বছর বয়সে শ্রীমতী মনিকা শাহ থেকে হিন্দুস্তানি শাস্ত্রীয় সংগীতে তার কণ্ঠ্য প্রশিক্ষণ শুরু করেন। তিনি পুরুষত্তম উপাধ্যায় ও অনিকেত খন্দকারের কাছ থেকে কণ্ঠ্যের পাঠ নেন। তিনি সাত বছর বয়সে জী সারগেমপায় অংশ নেন। ছোট উস্তাদ প্রতিযোগিতায় প্রবেশ করার আগে, তিনি গুজরাতি সঙ্গীত শিল্পের প্রতি তার প্রতিভার স্বীকৃতি লাভ করেছিলেন। মাজমুদার ১১ বছর বয়সে নাগপুরের প্রথম একক সংগীত কনসার্টে অংশ নেন এবং সারা ভারত ও বিদেশে বেশ কয়েকটি সংগীত কনসার্টে গান করেন। তিনি ইন্ডিয়ান আইডল ৫-এর জন্য নির্বাচিত হন, কিন্তু বিচারকগণের দ্বারা তিনি নির্বাচিত হতে পারেননি।
শিরোপরবর্তী অঞ্চল

শিরোপরবর্তী অঞ্চল (ইংরেজিঃ postcranium) বলতে প্রাণিবিজ্ঞান ও ভার্টিব্রাটা প্রত্ননৃবিজ্ঞানে বুঝানো হয় করোটি ব্যতীত কঙ্কালের সমস্ত অংশ। উদাহরণস্বরুপ ডায়ানোসরের ন্যায় বিলুপ্ত প্রাণীর যতগুলো জীবাশ্ম পাওয়া গিয়েছে, সব জীবাশ্মের খুলি পাওয়া যায় না, অন্যান্য হাড়গোড় পাওয়া গিয়েছে। এসব হাড়্গোড়কে একত্রে "পোস্টক্রানিয়া" বা শিরোপরবর্তী অঞ্চল বলা যায়।
কখনো কখনো হাড়্গোড় দেখে বুঝা দায় হয়ে যায়, কঙ্কালের মাথা আর বাকি কঙ্কালগুলো একই প্রাণীর কিনা। প্রত্ননৃবিজ্ঞানের গবেষণায়, বিভিন্ন প্রজাতির মধ্যে সম্পর্ক নির্ধারণের বেলায়, জীবাশ্মের শিরপরবর্তী অঞ্চলের তুলনায়, শির গবেষণায় বেশি ফলপ্রসূ। যদিও এই ধারণাটা সম্পূর্ণ প্রমাণিত নয়।
ক্লেমোঁ লংলে

ক্লেমোঁ লংলে (জন্ম: ১৭ জুন ১৯৯৫) একজন ফরাসী পেশাদার ফুটবল খেলোয়াড় যিনি প্রিমিয়ার লিগ এর দল টটেনহ্যাম হটস্পার এর হয়ে সেন্টার ব্যাক হিসেবে খেলেন।
লংলের পেশাদার খেলোয়াড়ি জীবন শুরু হয় ফরাসি ক্লাব "এএস নঁসি" তে ২০১২ সালে। ২০১৭ সালে তিনি স্পেনীয় ক্লাব সেভিয়াতে যোগ দেন। ২০১৮ সালে আরেক স্পেনীয় দল বার্সেলোনা তাকে ৩ কোটি ১০ লক্ষ ইউরোর রিলিজ ক্লজ পরিশোধ করে কিনে নেয়।২০২২ সালে বার্সেলোনা তাকে ২০২২–২৩ মৌসুমের জন্য ধারে টটেনহ্যাম হটস্পার এ পাঠায়
লংলে ফ্রান্স অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলে খেলেছেন। ২০১৯ সালের ২১ মে বলিভিয়ার বিপক্ষে ম্যাচে তার ফ্রান্স জাতীয় দল এ অভিষেক হয়।
নসিঁ
বার্সেলোনা
পিট সাম্প্রাস

পিট সাম্প্রাস বা পেট্রোস সাম্প্রাস (জন্ম: ১২ই আগস্ট, ১৯৭১) একজন আমেরিকান অবসরপ্রাপ্ত টেনিস খেলোয়াড়, যাকে খেলাধূলার ইতিহাসে অন্যতম সর্বশ্রেষ্ঠ বলে গণ্য করা হয়। একজন ডান-হাতি খেলোয়াড়, তার সুনির্দিষ্ট এবং শক্তিশালী সার্ভ-এর ক্ষমতা এবং সিংগল-হ্যান্ডেড ব্যাকহ্যান্ড-এর জন্যে, টেনিস জগতে তার ডাক নাম ছিল "পিস্তল পিট"।তার পেশাদারী কর্মজীবন শুরু হয় ১৯৮৮ সালে এবং শেষ হয় ২০০২ সালে ইউএস ওপেন-এ আন্দ্রে আগাসিকে হারিয়ে খেতাব জয়ের মাধ্যমে।
 উইম্বলডন চ্যাম্পিয়নশিপের ইতিহাসে স্যাম্পারস সবচেয়ে সফল পুরুষ খেলোয়াড়দের মধ্যে একজন, সাতবারের শিরোপা জয়ী।উইলিয়াম রেনশ-এর সাথে যুগ্মভাবে সাম্প্রাস ছিলেন সর্বাধিক জয়ের রেকর্ডধারী যা পরবর্তীকালে রজার ফেডেরার ২০১৭ সালে তার ৮ম শিরোনাম জয় করে ভঙ্গ করেন।
এছাড়াও সাম্প্রাস পাঁচবার ইউএস ওপেন শিরোনাম জিতেছেন যা একটি ওপেন যুগের রেকর্ড; যুগ্মভাবে রজার ফেদেরার এবং জিমি কনর্সের সাথে ভাগ করে নেওয়া এবং দুইবার অস্ট্রেলিয়ান ওপেন শিরোপা জিতেছেন। 
তার ১৪টি গ্র্যান্ড স্ল্যাম শিরোপা জয়ের  রেকর্ড ছিল, যেটি অবশেষে ২০০৯ সালের উইম্বলডনে রজার ফেদেরার ১৫তম গ্র্যান্ড স্ল্যাম শিরোপা জয়ের মাধ্যমে ভেঙ্গে দেন। সাম্প্রাস ৬৪টি সিংগলস খেতাব জয় করেছিলেন।
১৯৯৩ সালে প্রথমবারের মতো তিনি বিশ্বের সেরা এক নম্বর স্থান অর্জন করেন এবং সেই র‍্যাঙ্কিং ধরে রেখেছিলেন ২৮৬ সপ্তাহ ধরে; ১৯৯৩ সাল থেকে ১৯৯৮ সাল পর্যন্ত ছয়বার বর্ষসেরা নির্বাচিত হয়েছিলেন তিনি।
সাম্প্রাস ২০০৭ সালে  আন্তর্জাতিক টেনিস হল অব ফেম -এর অন্তর্ভুক্ত হন।
সাম্প্রাস জন্মগ্রহণ করেন, ওয়াশিংটন ডিসিতে,পিতা সতেরিওস স্যামি এবং মাতা জর্জিয়া সাম্প্রাস-এর তৃতীয় সন্তান হিসেবে। তার মা গ্রীসএর স্পার্টা থেকে আগত একজন অভিবাসী ছিলেন এবং তার পিতা ছিলেন দ্বিতীয় প্রজন্মের গ্রীক অভিবাসী (মার্কিন যুক্তরাষ্ট্রে গ্রিক বাবা কস্তাস গুস সাম্প্রাস এবং পোলিশ ইহুদি মা, সারাহ এ স্টেনবার্গ-এর সন্তান হিসেবে জন্মগ্রহণকারী) । তিনি প্রতি রবিবার গ্রিক অর্থোডক্স চার্চের নিয়মিত সার্ভিসে উপস্থিত থাকতেন পরিবারের সাথে । ৩ বছর বয়সে, তিনি বাড়ির বেসমেন্টে একটি টেনিস র‍্যাকেট আবিষ্কার করেন  এবং একটি দেওয়ালে বল মেরে খেলতে থাকেন ঘণ্টার পর ঘণ্টা।
১৯৭৮ সালে সাম্প্রাস পরিবার ক্যালিফোর্নিয়ার পালো ভারডেস অঞ্চলে চলে আসেন এবং এখানকার উষ্ণ আবহাওয়া সাত-বছর বয়সী সাম্প্রাসকে  সারা বছর ধরে টেনিস খেলতে উদ্বুদ্ধ করে। ছোট থেকেই তার মহান আইডল ছিলেন রড লেভার এবং এগারো বছর বয়সে, এই টেনিস কিংবদন্তির সাথে খেলার সৌভাগ্য হয় সাম্প্রাসের । 
সাম্প্রাস পরিবার জ্যাক ক্র্যামার ক্লাবে যোগদান করে, এবং এখানেই সাম্প্রাস এর প্রতিভা স্পষ্ট হয়ে ওঠে। কিশোর বয়সে, সাম্প্রাস টেনিস কোচ রবার্ট ল্যান্সডর্পের কাছে প্রশিক্ষিত হন। সাম্প্রাস  ল্যান্সডর্পের থেকে ল্যান্সার্ডফর ফোরহ্যান্ড শিখেছেন। 
২০০০ সালের ৩০শে সেপ্টেম্বর, সাম্প্রাস আমেরিকান অভিনেত্রী এবং প্রাক্তন মিস ইউ এস এ ব্রিগেড উইলসনকে বিয়ে করেন. 
২১ শে নভেম্বর, ২০০২ সালে, তাদের প্রথম পুত্র, খ্রিস্টান চার্লস সাম্প্রাস জন্মগ্রহণ করেন। তারা বর্তমানে ক্যালিফোর্নিয়ার লেক শেরুড অঞ্চলে বসবাস করেন
আগাসির সাথে প্রতিদ্বন্দ্বিতাটি ৯০-এর দশকে প্রতিযোগিতায় খেলোয়াড়দের প্রজন্মের দুজন শ্রেষ্ঠ খেলোয়াড়ের লড়াই বলে বিবেচিত হয়;সাম্প্রাস এবং আগাসি-দুজনেই সর্বকালের সর্বশ্রেষ্ঠ সার্ভার এবং সর্বকালের সর্বশ্রেষ্ঠ সার্ভ-রিটার্নার হিসাবে বিবেচিত হন। সাম্প্রাস আগাসির বিপক্ষে খেলেন ৩৪টি ম্যাচ যার মধ্যে ২০টিতে জয় পান সাম্প্রাস।
সামশেরগঞ্জ বিধানসভা কেন্দ্র

সামশেরগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র। ২০১১ সাল পর্যন্ত ঔরাঙ্গবাদ বিধানসভা কেন্দ্রর অস্তিত্ব ছিল। এই কেন্দ্রটি ভেঙ্গে দুটি নতুন নির্বাচন হয় সামশেরগঞ্জ বিধানসভা কেন্দ্র এবং রঘুনাথগঞ্জ বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৬ নং সামশেরগঞ্জ বিধানসভা কেন্দ্রটি ধুলিয়ান পৌরসভা এবং ভাসাইপাইকার, বোগদাদনগর, চাচান্দা, দোগাছি, নপাড়া, নিমতিতা, প্রতাপগঞ্জ এবং তিনপুকুরিয়া গ্রাম পঞ্চায়েত গুলি সামশেরগঞ্জ সমষ্টি উন্নয়ন ব্লক এর অন্তর্গত।
সামশেরগঞ্জ বিধানসভা কেন্দ্রটি ৮ নং মালদহ দক্ষিণ লোকসভা কেন্দ্রের অন্তর্গত।
২০১৬ সালের নির্বাচনে, সিপিআই (এম) -এর তৌয়াব আলী তার নিকটতম প্রতিদ্বন্দ্বী তৃণমূল কংগ্রেসের আমিরুল ইসলামের কাছে ১৭৮০ ভোটে পরাজিত হন।
২০১১ সালের নির্বাচনে, সিপিআই (এম) -এর তৌয়াব আলী তার নিকটতম প্রতিদ্বন্দ্বী কংগ্রেসের মৌসুমি বেগমকে পরাজিত করেন।
সুতি বিধানসভা কেন্দ্র

সুতি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৭ নং সুতি বিধানসভা কেন্দ্রটি সুতি-২ সমষ্টি উন্নয়ন ব্লক এবং বহুতালি, হারুয়া এবং সাদিকপুর গ্রাম পঞ্চায়েত গুলি সুতি-১ সমষ্টি উন্নয়ন ব্লক এর অন্তর্গত।
সুতি বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের ইমানি বিশ্বাস তার নিকটতম প্রতিদ্বন্দ্বী আরএসএসপি জেন ​​আলম মিয়ানকে পরাজিত করেন।
২০০৬ এবং ২০০১ সালে রাজ্য বিধানসভা নির্বাচনে, আরএসপি'র জেন ​​আলম মিয়ান সুতি বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেস/নির্দলের এমডি. সোহরাবকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের এমডি. সোহরাব ১৯৯৬ সালে আরএসপি'র শিশ মহম্মদকে পরাজিত করেন। আরএসপি'র শিশ মহম্মদ ১৯৯১ সালে বিজেপির চিত্তা মুখার্জীকে, ১৯৮৭ এবং ১৯৮২ সালে কংগ্রেসের এমডি. সোহরাবকে পরাজিত করেন। কংগ্রেসের এমডি. সোহরাব ১৯৭৭ সালে আরএসপি'র শিশ মহম্মদকে পরাজিত করেন।
১৯৭২ সালে আরএসপি'র শিশ মহম্মদ জয়ী হন। ১৯৭১ এবং ১৯৬৯ সালে কংগ্রেসের এমডি. সোহরাব জয়ী হন। ১৯৬৭ সালে নির্দলের এস. মহম্মদ জয়ী হন। কংগ্রেস/নির্দলের লুতফাল হক ১৯৬২ সালে , ১৯৫৭ এবং স্বাধীন ভারতের প্রথম নির্বাচন ১৯৫১ সালে জয়ী হন।
বারবারা স্ট্যানউইক

বারবারা স্ট্যানউইক (; জন্ম: রুবি ক্যাথরিন স্টিভেন্স; ১৬ জুলাই ১৯০৭ - ২০ জানুয়ারি ১৯৯০) ছিলেন একজন মার্কিন অভিনেত্রী, মডেল ও নৃত্যশিল্পী। ১৯২০-এর দশকে স্বল্পকালব্যাপী কিন্তু সমাদৃত মঞ্চ কর্মজীবনের পর তিনি ৩৮ বছরে হলিউডের ৮৫টি চলচ্চিত্রে অভিনয় করেন এবং পরে টেলিভিশনে অভিনয় করেন। ষাট বছরের কর্মজীবনে তিনি তার শক্তিশালী অভিনয় ও পর্দা উপস্থিতি দিয়ে জনপ্রিয় চলচ্চিত্র ও টেলিভিশন তারকা হয়ে ওঠেন। তিনি সেসিল বি. ডামিল, ফ্রিৎস লাং, ও ফ্রাঙ্ক ক্যাপ্রাদের মত পরিচালকদের প্রিয় অভিনেত্রী ছিলেন।
মাত্র চার বছর বয়সে পিতামাতার মৃত্যুর পর তিনি ও তার ভাই তাদের বড় বোনের আশ্রয়ে লালিত পালিত হন। ১৯৪৪ সালের মধ্যে স্ট্যানউইক মার্কিন যুক্তরাষ্ট্রের সর্বোচ্চ পারিশ্রমিক গ্রহীতা নারী হয়ে ওঠেন। তিনি "স্টেলা ডালাস" (১৯৩৭), "বল অব ফায়ার" (১৯৪১), "ডাবল ইনডেমনিটি" (১৯৪৪), ও "সরি, রং নাম্বার" (১৯৪৮) চলচ্চিত্রে অভিনয় করে চারবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। টেলিভিশনে কাজের জন্য তিনি তিনটি এমি পুরস্কার অর্জন করেন। তার এমি বিজয়ী কাজগুলো হল "দ্য বারবারা স্ট্যানউইক শো" (১৯৬১), "দ্য বিগ ভ্যালি" (১৯৬৬) ও "দ্য থর্ন বার্ডস" (১৯৮৩)। শেষোক্ত কাজের জন্য তিনি একটি গোল্ডেন গ্লোব পুরস্কারও লাভ করেন।
স্ট্যানউইক ১৯৮২ সালের একাডেমি পুরস্কার আয়োজনে সম্মানসূচক অস্কার এবং ১৯৮৬ সালের গোল্ডেন গ্লোব পুরস্কার আয়োজনে সেসিল বি. ডামিল পুরস্কার লাভ করেন। এছাড়া তিনি কয়েকটি সংগঠন থেকে আজীবন সম্মাননা পুরস্কার লাভ করেন, যার মধ্যে রয়েছে স্ক্রিন অ্যাক্টরস গিল্ড, লস অ্যাঞ্জেলেস ফিল্ম ক্রিটিকস অ্যাসোসিয়েশন (১৯৮১), ফিল্ম সোসাইটি অব লিংকন সেন্টার (১৯৮৬) এবং আমেরিকান ফিল্ম ইনস্টিটিউট (১৯৮৭)। ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়। ১৯৯৯ সালে আমেরিকান ফিল্ম ইনস্টিটিউটের করা ধ্রুপদী মার্কিন চলচ্চিত্রের সেরা নারী তারকা তালিকায় তিনি ১১তম স্থান অধিকার করেন।
বারবারা স্ট্যানউইক ১৯০৭ সালের ১৬ই জুলাই নিউ ইয়র্ক অঙ্গরাজ্যের ব্রুকলিনে জন্মগ্রহণ করেন। তার প্রকৃত নাম রুবি ক্যাথরিন স্টিভেন্স। তার মাতা ক্যাথরিন অ্যান (বিবাহপূর্ব ম্যাকফি) (১৮৭০-১৯১১) এবং পিতা বায়রন ই. স্টিভেন্স (১৮৭২-১৯১৯)। রুবি তার পিতামাতার পঞ্চম ও সর্বকনিষ্ঠ সন্তান। তার পিতা ইংরেজ বংশোদ্ভূত এবং তিনি ম্যাসাচুসেট্‌সের লেনসভিলের অধিবাসী ছিলেন। তার মাতা স্কটিশ বংশোদ্ভূত এবং তিনি নোভা স্কটিয়ার সিডনি থেকে আগত অভিবাসী ছিলেন। রুবির যখন চার বছর বয়স তখন এক মদ্যপ ব্যক্তির গাড়ির আঘাতে তার মায়ের গর্ভপাতজনিত জটিলতায় মৃত্যু হয়। তার মায়ের শেষকৃত্যের দুই সপ্তাহ পরে তার পিতা পানামা খাল খননদলের সাথে যোগ দেন এবং এরপর আর তাকে দেখা যায়নি। রুবি ও তার বড় ভাই ম্যালকম বায়রন স্টিভেন্সকে তার বড় বোন লরা মিলড্রেড (পরবর্তীকালে মিলড্রেড স্মিথ) লালনপালন করেন, মিলড্রেড ৪৫ বছর বয়সে হার্ট অ্যাটাকে মারা যান। মিলড্রেড যখন শোগার্লের কাজ করতে যেতেন, তখন রুবি ও বায়রনকে তাদের আত্মীয়দের বাড়িতে রেখে যেতেন, রুবি সেখান থেকে প্রায়ই পালিয়ে যেতেন।
হলদিয়া রেলওয়ে স্টেশন

হলদিয়া রেলওয়ে স্টেশন হল পাঁশকুড়া-হলদিয়া লাইনের একটি টার্মিনাল রেলওয়ে স্টেশন এবং এটি ভারতীয় রাজ্য পশ্চিমবঙ্গের পূর্ব মেদিনীপুর জেলায় অবস্থিত। এটি হলদিয়া শিল্প এলাকার রেল পরিষেবা প্রদান করে।
হাওড়া-খড়গপুর লাইন টি ১৮৬৫ সালে চালু হয়েছিল। 
১৯৮৬ সালে পাঁশকুড়া-দুর্গাচক লাইনটি চালু হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত হয়েছিল। 
হাওড়া-খড়গপুর লাইন টি ১৯৬৭-৬৯ সালে বিদ্যুতায়িত হয়। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়। 
ভারতীয় রেল হাওড়া-হলদিয়া রেলপথের তুলনায় ৭০ কিলোমিটারেরও কম দূরত্বে শিয়ালদার সঙ্গে হলদিয়ার সাথে একটি নতুন লাইন স্থাপন করার প্রস্তাব দেয়।
হিউ মরিস

হিউ মরিস (; জন্ম: ৫ অক্টোবর, ১৯৬৩) ওয়েলসের কার্ডিফে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৯১ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে গ্ল্যামারগনের প্রতিনিধিত্ব করাসহ অধিনায়কেরও দায়িত্ব পালন করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন তিনি।
ব্লান্ডেলস স্কুলে অধ্যয়ন করেন। এ সময় সরকারী বিদ্যালয়ের খেলাগুলোয় বেশকিছু ব্যাটিং রেকর্ড গড়েছিলেন। এছাড়াও, অ্যাবেরাভনের পক্ষে রাগবি ইউনিয়নে অংশ নিয়েছেন।
১৯৮৬ সালে মাত্র ২২ বছর বয়সে গ্ল্যামারগনের সর্বকনিষ্ঠ অধিনায়ক হিসেবে মনোনীত হন। তিন বছর দায়িত্ব পালনের পর ব্যাটিংয়ে মনোনিবেশ ঘটানোর লক্ষ্য এ পদ থেকে অব্যহতি নেন। ১৯৯৩ সালে তাকে পুনরায় এ দায়িত্বভার অর্পণ করা হয়। টেস্ট দলের জন্য তাকে লক্ষ্যবস্তুতে পরিণত করা হলেও আর কখনো খেলার জন্য মনোনয়ন দেয়া হয়নি।
১৯৯১ সালে তিনটিমাত্র টেস্ট খেলার সুযোগ পেয়েছেন তিনি। সবগুলোই তৎকালীন বিশ্বক্রিকেটে ত্রাসের রাজত্বকারী ওয়েস্ট ইন্ডিজের বিপক্ষে ছিল। ২৫ জুলাই, ১৯৯১ তারিখে টেস্ট অভিষেক ঘটে হিউ মরিসের। কঠিন পরিস্থিতিতে তাদের পেস আক্রমণ মোকাবেলায় অগ্রসর হন। ১৯.১৬ গড়ে ১১৫ রান তুলতে পেরেছিলেন।
ক্রিকেট সংবাদদাতা কলিন বেটম্যান মরিস সম্পর্কে মূল্যায়ন করেছেন যে, তিনি প্রতিভাধর হলেও খুব সহজেই বিদায় নিতেন।
ক্রিকেট খেলা থেকে অবসর নেয়ার পর ইংল্যান্ড এবং ওয়েলস ক্রিকেট বোর্ডে কারিগরী কোচিং পরিচালক, ভারপ্রাপ্ত প্রধান নির্বাহী ও সহকারী প্রধান নির্বাহীর ন্যায় বেশ কিছু গুরুত্বপূর্ণ দায়িত্বে ছিলেন। এরপর আগস্ট, ২০১৩ সালে গ্ল্যামারগনের প্রধান নির্বাহী ও ক্রিকেট পরিচালক পদে নিযুক্তি পান।
ব্যক্তিগত জীবনে বিবাহিত হিউ মরিস, ডেব্রা মরিস নাম্নী এক রমণীর পাণিগ্রহণ করেন। তাদের সংসারে বেথান মরিস ও এমিলি মরিস নামীয় দুই সন্তান রয়েছে।
উইল ফেরল

জন উইলিয়াম ফেরল (, ; জন্ম: ১৬ জুলাই ১৯৬৭) হলেন একজন মার্কিন অভিনেতা, কৌতুকাভিনেতা, প্রযোজক ও লেখক। তিনি ১৯৯০-এর দশকে এনবিসির স্কেচ হাস্যরসাত্মক শো "স্যাটারডে নাইট লাইভ"-এ কাজ করে প্রতিষ্ঠা লাভ করেন। পরবর্তীতে তিনি "অ্যাঙ্করম্যান: দ্য লিজেন্ড অব রন বারগুন্ডি" (২০০৪), "টালেডেগা নাইটস" (২০০৬), "স্টেপ ব্রাদার্স" (২০০৮), "দ্য আদার গাইজ" (২০১০) এবং "অ্যাঙ্করম্যান টু: দ্য লিজেন্ড কন্টিনিউস" (২০১৩) চলচ্চিত্রে অভিনয় করেন। একটি চলচ্চিত্র ব্যতীত সবকয়টি চলচ্চিত্রের চিত্রনাট্য রচনা করেন তার রম্য সঙ্গী অ্যাডাম ম্যাকে। তারা দুজনে মিলে ২০০৭ সালে ফানি অর ডাই নামে একটি রম্য ওয়েবসাইট প্রতিষ্ঠা করেন। তার অন্যান্য উল্লেখযোগ্য চলচ্চিত্র হল "এলফ" ও "ওল্ড স্কুল" (২০০৩), "ব্লেডস অব গ্লোরি" (২০০৭), "মেগামাইন্ড" (২০১০), "দ্য লেগো মুভি" (২০১৪), ও "ড্যাডিস হোম" (২০১৫)।
ফেরল ১৯৯০-এর দশকের শেষের দিকে ও ২০০০-এর দশকের হলিউডের রম্য অভিনয়শিল্পীদের প্রজন্ম "ফ্র্যাট প্যাক"-এর একজন হিসেবে বিবেচিত হন। এই প্রজন্মের অন্যান্যরা হলে জ্যাক ব্ল্যাক, বেন স্টিলার, স্টিভ কারেল, ভিন্স ভন, ওয়েন ভ্রাতৃদ্বয় ও লুক উইলসন। তিনি "স্যাটারডে নাইট লাইভ" অনুষ্ঠানে তার কাজের জন্য একটি এমি পুরস্কারের মনোনয়ন এবং "দ্য প্রডিউসার্স" (২০০৫) ও "স্ট্রেঞ্জার দ্যান ফিকশন" (২০০৬) চলচ্চিত্রে অভিনয় করে দুটি গোল্ডেন গ্লোব পুরস্কারের মনোনয়ন লাভ করেন। ২০১৫ সালে শ্রেষ্ঠ কৌতুকাভিনয়শিল্পী হিসেবে ব্রিটিশ জিকিউ বর্ষসেরা পুরস্কার পুরস্কার লাভ করেন। ২০১৫ সালের ২৪শে মার্চ হলিউড ওয়াক অব ফেমে তার নামাঙ্কিত তারকা খচিত হয়।